Κεραμική της Πρώιμης Εποχής του Χαλκού στην Κεντρική Μακεδονία: μελέτη υλικού από τη θέση της Νέας Σκιώνης, ν. Χαλκιδικής
Creators: name: Γεωργοπούλου, Μαρία Δημητρίου
Publisher: name: Aristotle University of Thessaloniki
Year: 2019
Subjects: Κεραμική
Πρώιμη Εποχή του Χαλκού
Προϊστορική Μακεδονία
Pottery
Early Bronze Age
Prehistoric Macedonia

description: Το θέμα της παρούσας μεταπτυχιακής εργασίας είναι η μελέτη της κεραμικής της Πρώιμης Εποχής του Χαλκού από την Κεντρική Μακεδονία. Πιο συγκεκριμένα, μελετήθηκε μακροσκοπικά το κεραμικό σύνολο από το προϊστορικό νεκροταφείο καύσεων της Νέας Σκιώνης Χαλκιδικής. Αρχικά, εκτίθενται σύντομα η ιστορία της έρευνας για την Πρώιμη Εποχή του Χαλκού στην Κεντρική Μακεδονία. Έπειτα, ακολουθεί μια σύντομη παρουσίαση των κυριότερων θέσεων (οικισμοί και νεκροταφεία) της περιόδου στην Κεντρική Μακεδονία. Στη συνέχεια, παρουσιάζεται η αρχαιολογική θέση της Νέας Σκιώνης Χαλκιδικής και περιγράφεται ο χώρος από τον οποίο προήλθε το υπό μελέτη κεραμικό σύνολο. Πρόκειται για μια συγκέντρωση μικρού μεγέθους κυκλικών περιβόλων καθώς και ένα μικρό ορθογώνιο κτίριο που είναι τοποθετημένο σε κοντινή απόσταση από τους περιβόλους. Το κεντρικό μέρος της εργασίας αφορά στην παρουσίαση των δεδομένων που προήλθαν από την καταγραφή των τεχνολογικών και τυπολογικών χαρακτηριστικών του κεραμικού συνόλου. Καταρχάς περιγράφεται η μεθοδολογία που χρησιμοποιήθηκε στην καταγραφή του υλικού. Στη συνέχεια, με βασικό αναλυτικό εργαλείο το σχήμα, παρουσιάζεται η τυπολογία του κεραμικού συνόλου. Το τελευταίο μέρος της εργασίας αφορά τη συζήτηση και τα συμπεράσματα, όπου παρουσιάζονται αρχικά τα συμπεράσματα ως προς το συγκεκριμένο υλικό και έπειτα προτείνεται η χρονολογική τοποθέτηση του κεραμικού συνόλου στην Πρώιμη Εποχή του Χαλκού, μέσα από τη σύγκρισή του με αντίστοιχα κεραμικά σύνολα της Μακεδονίας, της Θεσσαλίας και της Ανατολίας. Τέλος, γίνεται προσπάθεια προσδιορισμού της χρήσης του κτιρίου με βάση την κεραμική που βρέθηκε σε αυτό
description: The subject of this thesis is the Early Bronze Age pottery from Central Macedonia, more specifically the assemblage from the prehistoric cemetery of Nea Skioni Chalcidice. Initially, there is a brief discussion about the history of the archaeological research concerning the Early Bronze Age in Central Macedonia. Following this, there is a brief presentation of all the main sites (settlements and cemeteries) of this period in the region. Afterwards, the archaeological site from which the assemblage was unearthed is presented. This includes a concentration of small circular funerary tumuli and a small rectangular building that was found in close proximity to the main part of the cemetery. The main part of the study is concerned with the presentation of the data that came from the pottery recording, concerning the technology and typology of the ceramic assemblage. At first, the recording method is described and then the typology of the assemblage is presented. The final part of the thesis is concerned with the discussion and the conclusion. At first, the conclusions on this particular assemblage are discussed and then a chronological placement of the material in the Early Bronze Age is suggested, based on comparisons with other EBA ceramic assemblages from Macedonia, Thessaly and Anatolia. Finally, an attempt is made to identify the use of the rectangular building, based on the pottery that was found within it